als_Latn dik_Latn sag_Latn
PTK, me 2 mijë pika të reja në Kosovë
Konsumatorët e telefonisë mobile dhe internetit në Kosovë, PTK do të kenë mundësi të furnizohen me produktet dhe sherbimet e saj, në 2 mijë pika të reja të shitjes në të gjithë Kosovën.
Këto 2 mijë pika të reja të shitjes, do të hapen brenda gjashtë muajsh në të gjithë territorin e Kosovës, në saje të marrëveshjes për partneritet strategjik që është nënshkruar gjatë ditës së sotme me kompaninë PayKos, e cila është në partneritet strategjik me njërën prej kompanive me renome botërore që ofron shërbime të tilla PayZone.
Marrëveshja parasheh që brenda gjashtë muajsh të hapen 2 mijë pika të reja në të gjithë territorin e Kosovës.
Hapja e pikave të reja të shitjes do të bëhet eskluvizisht me investimet e kompanisë private, PayKos, e cila ka partneritet strategjik me kompaninë e njohur botërore të distribuimit PayZone, ndërsa 1.200 pikat ekzistuese të shitjes të PTK-së, ku aktualisht shiten të gjitha produktet e telefonisë mobile, Vala, do të mbeten ashtu siç kanë qenë deri më tani.
PTK do të vazhdojë të jetë prezente edhe në të gjitha objektet e Postës së Kosovës konform marrëveshjes biznesore me operatorin publik duke synuar që të rrisë kualitetin e shërbimeve edhe në këtë sektor të shitjes.
als_Latn als_Latn als_Latn als_Latn als_Latn als_Latn